Nafarroako Parlamentuko Mahaiak, 2020ko irailaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miguel Bujanda Cirauqui jaunak aurkezturiko galdera, materia organikoaren gaikako bilketari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko irailaren 14an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Miguel Bujanda Cirauqui jaunak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion.

14/2018 Foru Legea onetsi zenez geroztiko datuak, materia organikoaren gaikako bilketari buruzkoak. Legea onetsi zenez geroztik Gobernuak sustatutako kanpainei esker zer kopuru edo portzentajetan murriztu da hondakinen sorkuntza? Noiz bildu zen azkeneko aldiz plan zuzendariaren jarraipen-batzordea?

Iruñean, 2020ko irailaren 10ean

Foru parlamentaria: Miguel Bujanda Cirauqui